કાર્યક્રમમાં અતિથિ વિશેષ તરીકે ઉપસ્થિત રાષ્ટ્રીય સ્વયંસેવક સંઘ પશ્ર્ચિમ ક્ષેત્ર સંઘચાલક શ્રી જયંતિભાઈ ભાડેસીયાએ પોતાના ઉદ્બોધનમાં જણાવ્યું હતું કે આપણા શાસ્ત્રોમાં જણાવ્યાં પ્રમાણે દરેક ક્ષેત્રમાં આપણા આદિ ગુરુ રહ્યા છે. જેમ કે, કૃષિ ક્ષેત્રમાં શ્રી બલરામ, વિદ્યાના ક્ષેત્ર મા સરસ્વતીજી એ જ પ્રમાણે પત્રકારત્વના ક્ષેત્રમાં આપણા આદિ ગુરુ દેવર્ષિ નારદ છે. દેવર્ષિ નારદ પત્રકાર જગત, સંવાદ જગતમાં એક પ્રેરણા શ્રોત છે. દેવર્ષિ નારદને રા.સ્વ. સંઘ દ્વારા આદિ ગુરુ તરીકે પ્રસ્થાપિત કરવામાં આવ્યા છે. એવી પ્રચલિત માન્યતા વિષય પર બોલતા શ્રી ભાડેસીયાજીએ કહ્યું કે નારદજી સંઘની સ્થાપનાના પહેલાથી જ આદિ ગુરુ તરીકે પ્રસ્થાપિત થઈ ચૂક્યા હતા.